ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዕስለ ኣንበጣ 6 ወረዳታት ክልል ዓፋር ወሪሩ 26 መስከረም 2019 ምንጪ ስእሊ, Getty Images ኣብ ክልል ዓፋር ካብ ሶማሊላንድ ከም ዝመጽአ ዝተገለጸ ዕስለ ኣንበጣ ኣስታት ክልተ ሽሕ ሄክታር ከም ዘዕነወ ቢሮ ልምዓት ሃብቲ እንስሳ፣ ሕርሻን ተፈጥሮን እቲ ክልል ንቢቢሲ ሓቢሩ። ምክትል ሓላፊ'ቲ ቢሮ ኣይተ ኢብራሂም መሓመድ ዓሊ፡ እቲ ዕስለ ኣንበጣ ንጂቡቲ ብእተዋስን ወረዳ ኤልዳዕር ኣቢሉ ናብ ዓፋር ከም ዝኣተወ ተዛሪቡ። "ኣብዚ ሕዚ እዋን ከባቢ 6 ወረዳታት ተቖጻጺሩ'ሎ" ዝበለ ኣይተ ኢብራሂም፡ ካብ መፋርቕ ወርሒ ነሓሰ [ኣቆጻጽራ ኢትዮጵያ] ጀሚሩ ከም ዝተርኣየ ኣዘኻኺሩ። "ዛጊድ ምህርቲ ሕርሻ ናብ ዘፍርያ ወረዳታት'ኳ እንተዘይበጽሐ ከባቢ 1660 ሄክታር መሬት ተቖጻጺሩ ይርከብ" ኢሉ። እቲ ኣምበጣ ከባቢ 660 ሄክታር ዝሸፈነ መጋሃጫን ኣግራብን ከም ዘዕነወን ኣብ ሽድሽተ ቦታታት እንቋቑሖ ብምውዳቕ ዘርኡ ከም ዝተክአን ተፈሊጡ። 40 ሽሕ ብር ጉቦ 'ኣይቅበልን' ዝበለ ኣባል ፖሊስ ክልል ዓፋር ኣብ ክልል ዓፋር ሓደ ሰብ ብዕጡቓት ተቐቲሉ "ኣብዚ ሕዚ እዋን ክልልና ምስ ፌደራል ሚንስትር ሕርሻን ሃብቲ ተፈጥሮን ብምትሕብባር ብነፋሪትን ሓይሊ ሰብን ዝተሓገዘ ስራሕ ይስራሕ ኣሎ" ክብል ገሊጹ። ናብ ካልእ ቦታ ከይስፋሕፍሑ ኣብ ዝግበር ናይ ምክልኻልን ምቁጽጻርን ስራሕ ኬሚከላ'ኳ ይንጸግ እንተሃለወ፡ ምሉእ ብምሉእ ውጽኢታዊ ምዃን ኣይተኽኣለን። "ዶብ ሰጊሩ ናይ ምእታው ተርእዮ ነክዩ'ሎ። እቲ ሕዚ ዘስግእ ግን ዓዲዓርን ሜሌን ዝርከብአን ኣርባዕተ ወረዳታት እንቋቝሑ ስለዘውደቑ ከቢድ ስግኣት ኣሎ" ኢሉ እቲ ምኽትል ሓላፊ። "እቲ ናይ ምጥፋእ ስራሕ እንተተሰርሐ'ኳ፡ ሰብ ሞያ ከም ዝሓበሩና፡ ክሳብ ሓደ ሚልዮን ዕስለ ገዲፉ ክኸይድ ይኽእል'ዩ" ክብል ወሲኹ ሓቢሩ። ሰብ ሞያ ከም ዝብልዎ እንተኾይኑ፡ እቲ እንቋቑሖ ኣብ 12 ወይ ኣብ 65 መዓልቲ ናይ ምጭጫሕ ተኽእሎ ኣለዎ። ብዘይካ'ዚ እቲ ኣብ ኢትዮጵያ ዘሎ ወቕቲ ንምርባሕ ዝምችዎም'ዩ። ኣይተ ኢብራሂም፡ "ንኣብነት ኣብ ዓፋር ዝናብ፣ ራሕስን ትኽልታትን ኣለዉ። እዚ ከኣ ብዝበለጸ ንኽፍጠር የኽእሎ" ክብል ክብደት ናይቲ ስግኣት ኣረዲኡ። ምንጪ ስእሊ, AFAR REGION LANRD/FB ንሱ ከም ዝበሎ ካብ ክልል ዓፋር ሰጊሩ፡ ናብ ጎረባብቲ ክልላት'ውን ከይዝርጋሕ ዓብይ ስግኣት ኣሎ። ኣብቲ ክልል፡ ንጥፈታት ሕርሻ ኣብ ቀረባ እዋን ስለዝጅመር፡ ነዚ ኣንበጣ ብኣጋ ምቁጽጻር እንተዘይተኻኢሉ ዝኸፍአ ሓደጋ ክስዕብ ከም ዝክእል እቲ ሓላፊ ኣመልኪቱ። "ናይ ምቁጽጻር ስራሕ እናሰራሕና ኢና። እንተወጺኡ ግን ንጥፈታት ሕርሻ ናብ ዝጀመራ ካልኦት ወረዳታት ዓፋርን ክልል ኣምሓራን ክሰግር ይኽእል'ዩ" ኢሉ። እቲ ብነፋሪት ዝካየድ ኬሚካል ናይ ምንጻግ ስራሕ፡ ናብ ኩሉ እቲ ኣንበጣ ዝርከበሉ ቦታ ክበጽሕ ብዘይ ምኽኣሉ፡ ብሓይሊ ሰብ ዝተሓገዘ ስራሕ እናተሰርሐ ይርከብ። "ዝተልኣኸት ነፋሪት ንኢሽተይ እያ። ንኢሽተይ ቦታ'ያ ትሽፍን። ስለዚ ከም ክልል ክፈሪ ንዝሓሰብናዮ ፍርያት ሕርሻ ከቢድ ስግኣት ኣሕዲሩልና'ሎ። እዚ ንፌደራል መንግስቲ ኣፍሊጥና ኢና" ክብል ኣረዲኡ። ኣብቲ ውዑይን ኣሲዳውን ክልል ዓፋር ዝተረኸበ ህይወት ዛጊድ እቲ ኣንበጣ ዝተቖጻጸሮን ዘዕነዎን ቦታ፡ ብሳዕርን ኣግራብን ጥራሕ ንዝተሸፈነ ቦታ ስለዝኾነ ብዝብል እቲ ብፌደራል መንግስቲ ዝተወሃበ ቆላሕታ ዝተሓተ ምዃኑ ወሲኹ ገሊጹ። ምስ ክልል ኣምሓራ ሓቢርካ ንምስራሕ ዝተጀመረ ስራሕ'ኳ እንተሃለወ፡ እተን ክልላት [ኣምሓራን ትግራይን] ናብ ክልለን ከይኣትው እምበር ኣብ ዓፋር ንዘሎ ንምጥፋእ ዝከኣለን ይገብር ዘይምህላወን ተሓቢሩልና። ኣብ መወዳእታ ወርሒ ነሓሰ ኣብ ትግራይ ዞባ ደቡብ፡ ወረዳ ራያ ዓዘቦ ተራእዩ ዝነበረ ወራር ኣንበጣ በረኻ፡ ብዝተዋደደ ንምክልኻል ከም ዝተፈተነ ቢሮ ልምዓት ሕርሻን ገጠርን ትግራይ ኣብ ዝሃቦ መግለጺ ሓቢሩ ነይሩ። እቲ ኣብ ክልል ዓፋር ተራእዩ ዘሎ ኣንበጣ ናብ ትግራይ ብምእታው ኣብ ዘራእቲ ሓደጋ ከየብጽሕ ድማ፡ ቅድመ ምድላው ክግበር ኣተሓሳሲቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
